Държавен вестник, бр. 17, 2026 г., стр. 21

БРОЙ  17	
Д Ъ Р Ж А В Е Н  В Е С Т Н И К 	
СТР.  21   
4. неуведомяване или липса на реакция 
от страна на нарушителя при възникване на 
значителни инциденти;
5. причинените имуществени или неиму­
ществени вреди от извършеното нарушение 
и неговото въздействие върху други услуги и 
брой на засегнатите потребители;
6. възпрепятстване от страна на наруши­
теля на одити или дейности по мониторинг 
след установяване на нарушението;
7. предоставяне от страна на нарушителя на 
невярна или непълна информация във връзка 
с мерките за управление на риска в областта 
на киберсигурността или задълженията за 
докладване;
8. всички предприети от нарушителя мер­
ки за предотвратяване или ограничаване на 
имуществените или неимуществените вреди.“
§ 38. В чл. 30 се правят следните изменения:
1. В ал. 1 думите „от 1000 до 10 000 лв.“ се 
заменят с „от 500 до 10 000 евро“. 
2. В ал. 2 думите „от 1500 до 15 000 лв.“ 
се заменят с „от 750 до 15 000 евро“. 
3. В ал. 3 думите „чл. 15, ал. 6 и чл. 19, 
ал. 3“ се заменят с „чл. 15, ал. 5“, думите „от 
1000 до 10 000 лв.“ се заменят с „от 500 до 
7500 евро“ и думите „от 1500 до 15 000 лв.“ 
се заменят със „750 до 15 000 евро.“
§ 39. В чл. 31 се правят следните изменения:
1. В ал. 1 думите „както и за нарушения по 
чл. 28, ал. 3 и 4 и по чл. 30, ал. 3 във връзка 
с чл. 19, ал. 3“ се заличават.
2. В ал. 2 думите „оператори на съществени 
услуги или от доставчици на цифрови услуги“ 
се заменят със „съществени и важни субекти“.
3. В ал. 4, думите „чл. 15, ал. 6“ се заменят 
„чл. 15, ал. 7“.
§ 40. В допълнителните разпоредби се 
правят следните изменения и допълнения:
1. Параграфи 1 и 2 се изменят така:
„§ 1. Този закон въвежда изисквания на 
Директива (ЕС) 2022/2555 на Европейския 
парламент и на Съвета от 14 декември 2022 г. 
относно мерки за високо общо ниво на ки­
берсигурност в Съюза, за изменение на Рег­
ламент (ЕС) № 910/2014 и Директива (ЕС) 
2018/1972 и за отмяна на Директива (ЕС) 
2016/1148 (Директива МИС 2) (OB, L 333/80 
от 27 декември 2022 г.).
§ 2. Този закон предвижда мерки по при­
лагане на „Приложение към заключенията 
на Съвета относно сигурността на веригата 
за доставки на ИКТ, одобрени от Съвета на 
заседанието му от 17 октомври 2022 г.“
2. Създава се § 2а:
„§ 2а. Този закон предвижда мерки по 
прилагане на Насоки на Комисията за при­
лагане на член 3, параграф 4 от Директива 
(ЕС) 2022/2555 (Директива МИС 2) (2023/C 
324/02).“
3. В § 3:
а) точка 1 се изменя така: 
„1. „Административен орган“ е орган, който 
принадлежи към системата на изпълнител­
ната власт.“;
б) точка 2 се изменя така:
„2. „Група за сътрудничество“ е групата по 
смисъла на чл. 14 от Директива (ЕС) 2022/2555 
на Европейския парламент и на Съвета от 
14 декември 2022 г. относно мерки за високо 
общо ниво на киберсигурност в Съюза, за 
изменение на Регламент (ЕС) № 910/2014 и 
Директива (ЕС) 2018/1972 и за отмяна на Ди­
ректива (ЕС) 2016/1148 (Директива МИС 2).“;
в) създава се т. 2а:
„2а. „Национална стратегия за киберси­
гурност“ e съгласувана рамка на държавата, 
съдържаща стратегически цели и приоритети 
в областта на киберсигурността и управлен­
ските методи за постигането им.“;
г) точка 3 се изменя така: 
„3. „Действия при инцидент“ са всякакви 
действия и процедури, имащи за цел предот­
вратяването, установяването, анализа, огра­
ничаването или реагирането на инцидент и 
възстановяването от него.“;
д) създава се т. 4а:
„4а. „Система за имена на домейни“ или 
„DNS“ е йерархична разпределена система за 
именуване, която позволява идентифициране 
на интернет услуги и ресурси, позволявайки 
на устройствата на крайните ползватели да 
използват интернет маршрутизация и услуги 
за свързване, за да достигнат до тези услуги 
и ресурси.“;
е) точка 5 се изменя така:
„5. „Доставчик на DNS услуги“ е субект, 
предоставящ:
а) публично достъпни рекурсивни услуги 
за преобразуване на имена на домейни за 
крайни интернет ползватели, или
б) услуги за овластено преобразуване на 
имена на домейни за използване от трета 
страна с изключение на базови сървъри за 
имена.“;
ж) точка 9 се изменя така:
„9. „Ситуация, близка до инцидент“ е съ­
битие, което е могло да засегне отрицателно 
наличността, автентичността, цялостността 
или поверителността на съхранявани, прена­
сяни или обработвани данни или на услуги­
те, предлагани или достъпни чрез мрежови 
и информационни системи, чието случване 
(чиято активност е била предодвратена) е 
било успешно предотвратено или което не се 
е осъществило.“;
з) точка 11 се изменя така:
„11. „Киберзаплаха“ е всяко потенциално 
обстоятелство, събитие или действие, което 
може да навреди, наруши или по друг начин 
да окаже неблагоприятно въздействие върху